PRÍLOHA		
Vyhodnotenie medzirezortného pripomienkového konania

Návrh rezortného programu pre Operačný program Výskum a vývoj

Spôsob pripomienkového konania	Materiál sa predkladá v zjednodušenom a nie skrátenom spôsobe PK.	
Počet vznesených pripomienok, z toho zásadných	19 / 0	
Počet vyhodnotených pripomienok	19	
		
Počet akceptovaných pripomienok, z toho zásadných	2 / 0	
Počet čiastočne akceptovaných pripomienok, z toho zásadných	0 / 0	
Počet neakceptovaných pripomienok, z toho zásadných	17 / 0	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Ministerstvo hospodárstva Slovenskej republiky					
2.	Ministerstvo pôdohospodárstva Slovenskej republiky			bez pripomienok		
3.	Ministerstvo výstavby a regionálneho rozvoja Slovenskej republiky			bez pripomienok		
4.	Ministerstvo obrany Slovenskej republiky	2 (2o,0z)				
5.	Ministerstvo zahraničných vecí Slovenskej republiky				x	
6.	Ministerstvo zdravotníctva Slovenskej republiky			bez pripomienok		
7.	Ministerstvo spravodlivosti Slovenskej republiky			bez pripomienok		
8.	Ministerstvo kultúry Slovenskej republiky			bez pripomienok		
9.	Ministerstvo práce, sociálnych vecí a rodiny Slovenskej republiky				x	
10.	Ústredie práce, sociálnych vecí a rodiny				x	
11.	Centrum pre medzinárodnoprávnu ochranu detí a mládeže				x	
12.	Ministerstvo školstva Slovenskej republiky				-	
13.	Ministerstvo dopravy, pôšt a telekomunikácií Slovenskej republiky			bez pripomienok		
14.	Ministerstvo vnútra Slovenskej republiky			bez pripomienok		
15.	Podpredseda vlády SR pre vedomostnú spoločnosť, európske záležitosti, ľudské práva a menšiny				x	
16.	Ministerstvo financií Slovenskej republiky				x	
17.	Ministerstvo životného prostredia Slovenskej republiky				x	
18.	Verejnosť	1 (1o,0z)				
19.	Štatistický úrad Slovenskej republiky	16 (16o,0z)				
20.	Trenčiansky samosprávny kraj			bez pripomienok		
	SPOLU	19 (19o, 0z)	0	8	7	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
Ministerstvo obrany SR	1. Zmeniť v predkladacej správe text v prvej vete „infraštruktúra vysokých škôl“ na text infraštruktúra organizácií vykonávajúcich výskum a vývoj“. Dôvod: Operačný program VaV nie je určený len pre vysoké školy. Z predkladaného textu MŠ SR ale vyplýva akoby boli zdroje operačného programu určené len a výhradne pre vysoké školy. S tým môžeme len hlboko nesúhlasiť a protestujeme proti takej jednostrannosti zo strany MŠ SR.	O	A	Do predkladacej správy je doplnené upresňujúce a vysvetľujúce slovné spojenie, tak aby bolo zrejmé, že prostriedky OP VaV nie sú určené len pre vysoké školy. Taký bol presne aj pôvodný zámer predkladateľa a samotného operačného programu. Prostriedky prioritných osí 1 až 4 OP VaV (a zároveň podprogramov 1 a 2 tohto materiálu) sú určené pre všetky výskumné organizácie, nielen pre VŠ. prostriedky prioritnej osi č. 5 OP VaV (a zároveň podprogramu 3) sú určené na vzdelávaciu infraštruktúru vysokých škôl. 	
Ministerstvo obrany SR	2. Dôrazne žiadame uviesť do predkladaného materiálu ako bude Agentúra Ministerstva školstva SR pre štrukturálne fondy EÚ spolupracovať s ostatnými ministerstvami pri napĺňaní vecných priorít Operačného programu VaV a realizovať § 10 ods. 4 zákona č. 172/2005 Z.z., pretože všetky finančné fondy idú cez túto agentúru, teda je to záležitosť rezortu MŠ SR a táto problematika a otázka spolupráce s ostatnými ministerstvami patrí podľa nášho názoru do rezortného programu MŠ SR. Dôvod: Z predkladaného materiálu nie je zrejmá spolupráca s ostatnými ústrednými orgánmi štátnej správy, i keď vecné priority operačného programu VaV by si to určite vyžadovali. Táto problematika je o to významnejšia pri akceptácii, že riadiacim orgánom je MŠ SR a jediným sprostretkovacím orgánom je súčasť MŠ SR Agentúra Ministerstva školstva SR pre štrukturálne fondy EÚ.	O	N	Cez Agentúru MŠ SR pre ŠF EÚ (ASFEU) nejdú "všetky finančné fondy", tak ako je uvedené v pripomienke, predmetný materiál sa týka len prostriedkov OP VaV. Cez ASFEU ako sprostredkovateľký orgán pod riadiacim orgánom (SORO) budú financované tzv. dopytovo orientované projekty OP VaV. Z prostriedkov OP VaV budú financovaé aj tzv. národné projekty, ale priamo prostredníctvom riadiaceho orgánu (RO). V súvislosti s realizáciou § 10 ods.4 zákona 172/2005 je potrebné uviesť, že ASFEU je priamoriadenou organizáciou MŠ SR. Za komunikáciu s ostatnými orgánmi štátnej správy pri realizovaní štátnej vednej a technickej politiky je zodpovedné priamo MŠ SR, konkrétne sekcia vedy a techniky. S touto vecne príslušnou sekciou konzultuje RO a ja SORO všetky pripravované výzvy na podávanie projektov, tak aby boli v súlade so štátnou vednou a techickou politikou ako aj vecnými prioritami výskumu a vývoja v SR. Požiadavka na rozšírenie predkladacej správy nie je v súlade s obsahom a zámerom predkladaného materiálu, t.j. vytvoriť podmienky pre finančnú implementáciu projektov OP VaV.	
Štatistický úrad SR	A.1 Deklarovaný zámer operačného programu nie je zrozumiteľne a explicitne prepojený s jednotlivými podprogramami.	O	N	Zámer je odvodený od textu OP VaV, na jeho splnenie je v oblasti výskumu a vývoja potrebné efektívne realizovať navrhnuté podprogramy a projekty.	
Štatistický úrad SR	A.2 V zámeroch podprogramov chýba väzba na „riešenie kľúčových disparít“ zámeru operačného programu. Zmienka o regionálnych disparitách v zámere 2. podprogramu naznačuje  územnú distribúciu podpory, pričom sme toho názoru, že treba riešiť iné disparity vedy a výskumu, a to najmä v oblasti efektívnosti, ktorá by mala byť porovnateľná s EÚ a USA. 	O	N	Predmetom pripomienky nie je priamy návrh na zmenu materiálu, je tu len prezentovaný názor. Konkrétnejšie údaje o zámeroch a cieľoch OP VaV sú priamo v jeho texte. OP VaV rieši jednak regionálne disparity (je súčasťou regionálnej politiky ako všetky operačné programy) a zároveň sa venuje aj disparitám vecným, napr. aj zmienenej "efektívnosti".	
Štatistický úrad SR	A.3 Merateľné ukazovatele v podprograme 1 a 2 by mali byť prednostne orientované na oblasť prenosu a uplatňovania inovácií v produkcii tovarov a služieb s jasným identifikovaním zdroja (pôvodu) inovácie (napr. nákup licencií slovenského pôvodu, zahraničného pôvodu a pod.).	O	N	Merateľné ukazovatele sú do rezortného programu prenesené z programovej dokumentácie (operačný program, programový manuál), ktoré schválila Európska komisia, resp. Monitorovací výbor pre vedomostnú ekonomiku. K takto ustanovaným ukazovateľom sú pripravané pomerne zložité monitorovacie mechanizmy, ktoré budú zároveň slúžiť aj na sledovanie ukazovateľov rezortného programu.	
Štatistický úrad SR	A.4 Navrhujeme používať aj podielové ukazovatele, aby bolo možné sledovať rozsah populácie dotknutej účinkami príslušného projektu (napr. podiel výskumných inštitúcií, v ktorých sa realizovali výskumné úlohy s výstupom inovácia tovaru alebo služby).	O	N	Merateľné ukazovatele sú do rezortného programu prenesené z programovej dokumentácie (operačný program, programový manuál), ktoré schválila Európska komisia, resp. Monitorovací výbor pre vedomostnú ekonomiku. K takto ustanovaným ukazovateľom sú pripravané pomerne zložité monitorovacie mechanizmy, ktoré budú zároveň slúžiť aj na sledovanie ukazovateľov rezortného programu.	
Štatistický úrad SR	A.5 Navrhujeme vytvoriť samostatný podprogram pre nákup prístrojov a zariadení pre vedu a výskum a zariadení pre vzdelávanie na vysokých školách, nakoľko sa táto položka vyskytuje priamo či nepriamo vo všetkých podprogramoch.	O	N	Merateľné ukazovatele sú do rezortného programu prenesené z programovej dokumentácie (operačný program, programový manuál), ktoré schválila Európska komisia, resp. Monitorovací výbor pre vedomostnú ekonomiku. K takto ustanovaným ukazovateľom sú pripravané pomerne zložité monitorovacie mechanizmy, ktoré budú zároveň slúžiť aj na sledovanie ukazovateľov rezortného programu.	
Štatistický úrad SR	A.6 Dáta v odpovedajúcich tabuľkách za SR a v Bratislavskom kraji sú rovnaké. Odporúčame preveriť ich správnosť.	O	N	Uvedené dáta sú správne, sú použité hodnoty ukazovateľov z operačného programu a programového manuálu OP VaV.	
Štatistický úrad SR	B.7 Podprogram 1:
Projekt b) je podmnožinou projektu a), a preto ho navrhujeme vyradiť.	O	N	Projekt b) nie je podmnožinou projektu a). Projekt a) je odrazom opatrenia 1.1 OP VaV a projekt b) je odrazom opatrenia 3.1 OP VaV.	
Štatistický úrad SR	B.8 Podprogram 1:
Navrhované ukazovatele neumožňujú dosahovanie základného zámeru operačného programu, a preto ich navrhujeme preformulovať.	O	N	Merateľné ukazovatele sú do rezortného programu prenesené z programovej dokumentácie (operačný program, programový manuál), ktoré schválila Európska komisia, resp. Monitorovací výbor pre vedomostnú ekonomiku. K takto ustanoveným ukazovateľom sú pripravené pomerne zložité monitorovacie mechanizmy, ktoré budú zároveň slúžiť aj na sledovanie ukazovateľov rezortného programu.	
Štatistický úrad SR	B.9 Podprogram 2
Navrhované ukazovatele neumožňujú dosahovanie základného zámeru operačného programu, a preto ich navrhujeme preformulovať.	O	N	Merateľné ukazovatele sú do rezortného programu prenesené z programovej dokumentácie (operačný program, programový manuál), ktoré schválila Európska komisia, resp. Monitorovací výbor pre vedomostnú ekonomiku. K takto ustanoveným ukazovateľom sú pripravené pomerne zložité monitorovacie mechanizmy, ktoré budú zároveň slúžiť aj na sledovanie ukazovateľov rezortného programu.	
Štatistický úrad SR	
B.10 Podprogram 2

Projekty c) a d) budú zvyšovať regionálne disparity, čo je v rozpore so zámerom 2. podprogramu.	O	N	Projekty c) a d) nebudú zvyšovať regionálne disparity. Súčasťou opatrení OP VaV (2.1 a 4.1), ktoré spadajú pod tieto projekty sú aj aktivity na znižovanie regionálnych disparít.	
Štatistický úrad SR	B.11 Podprogram 3
Navrhovaný ukazovateľ „Počet novovybudovaných budov“ navrhujeme previazať s kapacitami škôl (výstavba nových objektov má riešiť kapacitné problémy).	O	N	Merateľné ukazovatele sú do rezortného programu prenesené z programovej dokumentácie (operačný program, programový manuál), ktoré schválila Európska komisia, resp. Monitorovací výbor pre vedomostnú ekonomiku. K takto ustanoveným ukazovateľom sú pripravené pomerne zložité monitorovacie mechanizmy, ktoré budú zároveň slúžiť aj na sledovanie ukazovateľov rezortného programu.	
Štatistický úrad SR	B.12 Podprogram 3
Navrhovaný ukazovateľ „Počet zrekonštruovaných budov“ navrhujeme doplniť o príslušné podielové ukazovatele (podiel zo všetkých budov, ktoré boli zrekonštruované ...).	O	N	Merateľné ukazovatele sú do rezortného programu prenesené z programovej dokumentácie (operačný program, programový manuál), ktoré schválila Európska komisia, resp. Monitorovací výbor pre vedomostnú ekonomiku. K takto ustanoveným ukazovateľom sú pripravené pomerne zložité monitorovacie mechanizmy, ktoré budú zároveň slúžiť aj na sledovanie ukazovateľov rezortného programu.	
Štatistický úrad SR	B.13 Podprogram 3
Medzi navrhované ukazovatele navrhujeme zaradiť aj také, ktoré budú vyjadrovať vzťahy medzi priestorovými problémami univerzitného vzdelávania a potrebnými vzdelávacími kapacitami (a obsahom tohto vzdelávania ) podľa odhadovaného vývoja potrieb trhu práce.	O	N	Merateľné ukazovatele sú do rezortného programu prenesené z programovej dokumentácie (operačný program, programový manuál), ktoré schválila Európska komisia, resp. Monitorovací výbor pre vedomostnú ekonomiku. K takto ustanoveným ukazovateľom sú pripravené pomerne zložité monitorovacie mechanizmy, ktoré budú zároveň slúžiť aj na sledovanie ukazovateľov rezortného programu.	
Štatistický úrad SR	B.14 Podprogram 4

Navrhované ukazovatele nie sú merateľné. Je potrebné ich definovať iným spôsobom, napr. nástrojmi, ktorými sa má technická pomoc realizovať (počet zamestnancov, vytvorenie špecifického nástroja, vytvorenie špecifickým pravidiel, vytvorenie pracoviska/útvaru s definovanými parametrami a pod.). 	O	N	Vzhľadom na problematickú preukázateľnosť konkrétnej miery vplyvu rozličných kvantitatívne definovateľných ukazovateľov na efektívnosť využívania prostriedkov TA nie je vhodné ani objektívne ich zaradenie medzi vykazované indikátory.	
Štatistický úrad SR	B.15 Podprogram 4
Navrhované projekty technickej pomoci sa týkajú cieľov, ktoré nie sú explicitne zahrnuté do zámerov operačného programu. Navrhujeme ich preformulovanie v súlade so zámermi operačného programu a zlúčenie do jedného projektu, nakoľko z obsahového a definovaných cieľových hodnôt sú takmer alebo úplne zhodné.
	O	N	Ciele Konvergencia a Regionálna konkurencieschopnosť a zamestnanosť sú východiskovými cieľmi OPVaV. Ich vzťah k jednotlivým prioritným osiam operačného programu je v ňom jednoznačne špecifikovaný. Rezortný program k OPVaV je len "technickým nástrojom" na vytvorenie podmienok pre finančnú implementáciu OPVaV na úrovni rozpočtovej kapitoly MŠ SR. Vyhodnocovanie technickej asistencie na úrovni oboch cieľov je potrebné vzhľadom na zameranie operačného programu (osobitná orientácia na územie Bratislavského kraja a na ostatné kraje SR).	
Štatistický úrad SR	
B.16 Podprogram 4
V prvej vete odporúčame vložiť za slovné spojenie „podporovaný výskum a vývoj a infraštruktúra“ slová „výskumných inštitúcií v SR a“.
	O	A	Obdobná s pripomienkou MO SR. Text predkladacej správy bol upravený.	
verejnosť	V podprograme 4. Technická pomoc pre ciele Konvergencia a Regionálna konkurencieschopnosť a zamestnanosť v časti a) Technická pomoc pre cieľ konvergencia a b) Technická pomoc pre cieľ Regionálna konkurencieschopnosť a zamestnanosť odporúčame prehodnotiť merateľné ukazovatele. Zdôvodnenie: Takto definované ukazovatele nie sú merateľné, len ťažko kontrolovateľné a porovnateľné.	O	N	Vzhľadom na problematickú preukázateľnosť konkrétnej miery vplyvu rozličných kvantitatívne definovateľných ukazovateľov na efektívnosť využívania prostriedkov TA nie je vhodné ani objektívne ich zaradenie medzi vykazované indikátory.